# Søknad om Arbeidstilsynets samtykke:

# Bekreftelse på at BHT har bistått i søkeprosessen

Bedriftshelsetjenesten (BHT) skal bistå når det søkes om Arbeidstilsynets samtykke. Dette gjelder virksomheter registrert med en næringskode som pålegger dem å være tilknyttet en godkjent bedriftshelsetjeneste.

## Om søknaden om Arbeidstilsynets samtykke

Tiltakshaver må søke om – og få – Arbeidstilsynets samtykke til alle tiltak som er søknadspliktige etter plan- og bygningsloven. Dette gjelder tiltak som skal brukes, eller sannsynligvis vil bli brukt, av virksomhet(er) som er omfattet av arbeidsmiljøloven, jf. arbeidsmiljøloven § 18-9. Kommunen kan ikke gi igangsettingstillatelse før Arbeidstilsynet har gitt slikt samtykke.

Søknaden skal dokumentere at rammene i bygget er utformet slik at arbeidsmiljøet blir fullt forsvarlig. Det innebærer at arbeidstakernes sikkerhet, helse og velferd bli ivaretatt ved at arbeidsplasser og arbeidslokaler blir utformet, dimensjonert og tilrettelagt til de arbeidsoppgavene som skal utføres, den enkelte arbeidstaker og spesielle risikoforhold ved driften.

Tiltakshaver må dokumentere og beskrive de bygningsmessige løsningene, slik at de kan sammenstilles med planene. Krav som ikke kan dokumenteres i detalj på søkestadiet, skal beskrives så langt det er mulig.

Sammen med arbeidstakerne og ev. leietakere og deres arbeidstakere, må tiltakshaver

* kartlegge og risikovurdere aktivitetene og prosessene som skal foregå i arbeidslokalene
* vurdere hvilke arbeidsmiljøfaktorer som er relevante
* prosjektere med bygnings- og utstyrsmessige løsninger som ivaretar kravene til arbeidsmiljøfaktorene (krav til fysisk arbeidsmiljø)

## Bedriftshelsetjenesten skal bekrefte bistand i søkeprosessen

Siden virksomheten som søker om samtykke, skal være tilknyttet godkjent bedriftshelsetjeneste, skal arbeidsgiver sørge for at bedriftshelsetjenesten bistår når virksomheten planlegger og gjennomfører fysiske og organisatoriske endringer. Dette omfatter blant annet etablering, vedlikehold og tilrettelegging av arbeidsplasser, lokaler, utstyr og arbeidsprosesser, jf. forskrift om organisering, ledelse og medvirkning § 13-2. Søknaden om Arbeidstilsynets samtykke gjelder nettopp slike endringer.

Bedriftshelsetjenesten skal kjenne til virksomheten, spesielle risikoforhold i den og lovens krav til arbeidslokaler og personalrom. På grunnlag av dette skal bedriftshelsetjenesten gi råd om hvordan bygningsmessige tiltak kan redusere risikoen for sykdom og skader, og hvilke personalfasiliteter o.l. som må være på plass.

Arbeidstilsynet kan overprøve vurderingene.

Les mer om kravene til fysisk arbeidsmiljø:

* [www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/](https://www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/)
* [www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/)

## Bekreftelse og signering

Vi bekrefter med dette at vi som bedriftshelsetjeneste har bistått søkeren i planene som beskrives i søknaden om Arbeidstilsynets samtykke, i tråd med regelverkets krav.

.................................................. .........................................................

Navn og rolle/tittel Bedriftshelsetjenestens navn

..................................................

Signatur